Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: szóló 217/1997. (XII. 1.) Korm. rendelet 51. § (2) bekezdés
Paragraph Index: 3348

b) pontja iktatta be. A 3. mondat alapján az érintett személynek az adattovábbításhoz való hozzájárulását akkor is vélelmezni kell, ha a települési önkormányzat a körzethatárokat módosítja, és a jelentkező személy a módosítás következtében új körzet ellátási területéhez tartozik. A 4. mondat egyértelművé teszi, hogy ilyen esetben nem csupán az érintettnek az adattovábbításba való beleegyezését kell vélelmezni, hanem azt is, hogy az érintett más háziorvoshoz (az új körzet háziorvosához) jelentkezett át. A szabályozás lehetőséget ad arra, hogy az állampolgár, amennyiben nem kíván az új körzet háziorvosához tartozni, utólag indokolás nélkül más orvoshoz átjelentkezzen. A háziorvosi körzethatárok megállapítása a települési önkormányzat képviselő-testületének hatáskörébe tartozik. [Eütv. 152. § (2) bekezdés] A körzethatárok módosítását elsősorban az indokolhatja, ha az érintett körzetekben a lakosság száma jelentősen megváltozik. E tekintetben az önkormányzatok számára irányadónak számítanak az egészségügyi szolgáltatások Egészségbiztosítási Alapból történő finanszírozásának részletes szabályairól szóló

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes